มึนหัวคลื่นไส้บ้านมุนอยากทราบว่าเป็นอะไรค่ะ
สวัสดีค่ะ อาการมึนหัว คลื่นไส้ บ้านหมุน อาจเกิดจาก- จากการขาดน้ำในร่างกาย เช่น ดื่มน้ำน้อย เสียเหงื่อมาก มีไข้ ท้องเสีย อาเจียน เสียเลือดประจำเดือนมากกว่าปกติ- อาหารเป็นพิษ แต่มักจะมีอาการเจียนหรือท้องเสียตามมา- มีภาวะโลหิตจาง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ นอนไม่หลับ- เมารถ เมาเรือ- โรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน (Meniere's Disease) หูชั้นในอักเสบ (labyrinthitis) เป็นต้น- มีเนื้องอกของประสาททรงตัว มีเนื้องอกในสมอง- มีความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นทั้งนี้ หากไม่เคยมีเพศสัมพันธ์ ก็จะไม่ได้เกิดจากการตั้งครรภ์ค่ะในเบื้องต้นควรดื่มน้ำเปล่าเยอะๆ นอนหลับพักผ่อนให้เพียงพอ ไม่นอนดึก งดการเครื่องดื่มที่มีแอลกอฮอล์และคาเฟอีน เป็นต้น และอาจทานยาแก้เวียนหัว เช่น dimenhydrinate (ไดเมนไฮดริเนต) เป็นต้น หากอาการยังไม่ดีขึ้น ก็ควรไปพบแพทย์เพื่อตรวจค่ะ